Aalborg Stiftstidende, 1845-03-04
Udlandet. Den igaar omtalte Berlinske Correspondent til "Weser-Tidenden forsikkrer, at de Ord, man har lagt Fyrsten af Hohenlohe, som kgl. Commissarius ved den schlesiske Rigsdag, i Munden ved Tiltalen til den Breslauer Deputation, kun tilhøre et ugrundet Rygte, idet Fyrsten netop, ved Afreise fra Berlin og efter hans sidste Audients hos Kongen, skal have yttret sig til sine fortroligste Venner i hee modsat Retning, ligesom det allerede maatte forekomme apokryphisk, at en Landdagsmarschal skulde af halvofficiel Vei havde gjort en enkelt Provindses Stænderforsamling en saa vigtig Tilkjendegivelse. Weser-Tidenden anseer det ikke for usandsynligt, at de mange lovende Rygter om en kongelig Constitutionsgave kun ere et Hjernespind, udspredet af en afde nu fra Paris forviste Tydskere, Hr. Bernays, der som Udgiver af Bladet "Vorwarts" for en Tid siden havde indgaaet et Væddemaal om, at han i Løbet af dette Aar vilde binde de tydske Aviser hundrede af de drøieste og haandgribeligste Løgne paa Ærmet. Skulde denne tilfældige Formodning om Kilden til de constitutionelle Forhaabninger, National først har fremkaldt, virkelig stadfæst sig, saa – siger Wes. Zeit. fortjente vi rigtignok, at hele Europa paa den tydske Lettroenheds Bekostning udbrød i en homerisk Latter. (Da er det dog rigtignok ingen Ting at lee ad. Men Herre Gud, de gode Preussere have en saa behageligt Humeur og ere blevne saa vante til Taalmodighed, at de allerede forud abonnere paa at blive lede ud, naar Constitutionsgrillerne begynde at spøge hos dem. Ved den rhinske Landdag skal det imidlertid gaae varmt til og i Gemytterne hersker stor Bevægelse. Navnlig ere flere Deputerede optraadte med stor Djærvhed, men hvorom Jnteendnu tør forlyde i Publicum. Regjeringens Protest imod at lade den Deputerede Brust fra Boppard deeltage i Landdagen, fordi han befinder sig under retlig Tiltale, er med stor Majoritet bleven forkastet. Endog en Landraad (Amtmand) v. Loe er optraadt som kraftig Opponent imod Regjeringen. Andre, dog ikke stadfæstede, Beretninger ville paastaae, at Stænderforsamlingen endog har vægret sig ved at ville discutere de kongelige Propositioner fordi de vare for ubetydelige og Tiden for kostbar. Jmod flere af det liberale Parties Tilhængere ved Rhinen skal ogsaa være indledet Undersøgelse for at have læst forbudte Bøger, i hvilken Forbrydelse ogsaa flere Embedsmænd skulle have gjort sig skyldige. Dog er dette endnu Rygte. Et andet har i midlertid stadfæstet sig: at der er blevet indledet Undersøgelse mod Advocat Oppenheim, Kbmand. Haan og Lægen Dr. Clasen, fordi de uden Censur og Angivelse af Trykkested have udbredt og fremlagt de bekjendte liberale Petitioner til Stænderne. – Den catholske Præst Czerski i Schneidemühl. Joh. Ronges værdige Staldbroder i Kampen imod Pavedømmet, er den 21de f. M. bleven ægteviet af den evangeliske Præst Grützmacher. Vielsen fandt Sted efter evangelisk Ritus og uden den befrygtede Rolighedsforstyrrelse. Johannes Ronge er paa Reisen til Eiberfeld. Paa flere Steder have nu nyeatholske Menigheder grundet sig. – J Posen har en catholsk Geistlig villet forlede to ganske unge Jødinder til Overgang til den catholske Religion og havde faaet dem bragt i et Kloster, som de jødiske Jndvaanere ved Underretningen herom truede med at storme. Forbittrelsen iblandt alle Befolkningens Classer var imidlertid ligestor; de unge Piger bleve strax udleverede og Præsten stillet under Politiets Tiltale. – J Berlin gaaer man om med den Plan, ved Creering af Papirpenge til 60 Millioners Beløb, at forskaffe Huuseierne Penge paa deres Eiendomme, til 3 1/2 Procent.